నేనే నిజమైన నాయకుడిని.. నాతో కలిసి రండి.. కమల్ సంచలన ట్వీట్
Highlights
తమిళ నాట రాజకీయాలపై విలక్షణ నటుడి విమర్శలు
నిజమైన నాయకున్ని నేనే.. నావెంట రండి అంటున్న కమల్
రజినీ పొలిటికల్ ఎంట్రీ నేపథ్యంలో ఆసక్తి రేపుతున్న కమల్ కమెంట్స్
విలక్షణ నటుడు కమల్ హాసన్ లాంటి దిగ్గజ హీరో మాట్లాడినా, ట్వీట్ పోస్ట్ చేసినా... ఏం చేసినా రచ్చ రచ్చే. అందునా.. కమల్ ఈ మధ్య జయలలిత మరణం తర్వాత రాజకీయ కోణంలోనూ చాలా ఎగ్రెసివ్ గా స్పందిస్తున్నారు. అమ్మ మరణం తర్వాత చిన్నమ్మగా పిలవబడే శశికళనను సోషల్ మీడియా వేదికగా తీవ్రంగా విమర్శించిన సత్తా కమల్ హాసన్ కే చెల్లింది.
ఇటీవల ఆయన హోస్ట్ చేస్తున్న బిగ్ బాస్ షో వివాదాలమయమైంది. కమల్ ను అరెస్ట్ చేయాలంటూ ఏకంగా ఉన్నత న్యాయస్థానంలో.. ఫిర్యాదు చేయడం కలకలం రేపింది. అయితే కకమల్ మాత్రం యధావిదిగా తన ట్విట్టర్ ఎకౌంటు పోస్టులతో వివాదాలకు ధీటుగా స్పందిస్తూ మరింత అటెన్షన్ క్రియేట్ చేస్తున్నారు. ఆయన వ్యవహారశైలిపై కోర్టు కేసులు కూడా నడుస్తున్నాయి.
ఏది ఏమైనా.. తాను మాత్రం తన దూకుడు తగ్గించటం లేదు. రీసెంట్ గా ట్విట్టర్ ఖాతా ద్వారా ఒక పెద్ద కవిత నే పోస్ట్ చేసారు కమల్. "ప్రస్తుతం ఎవరూ రాజు కాదు. మనం విమర్శిద్దాం. మనం రాజులం కాము. ఓడినా, మరణించినా, నేను తీవ్రవాదినే. నేను తలచుకుంటే నేనే నాయకుడిని. లొంగి ఉండటానికి నేను బానిసను కాను. కిరీటాన్ని వదిలిపెట్టినంత మాత్రాన ఓడిపోయినట్టు కాదు. నాతో పాటు రండి కామ్రేడ్... అసంబద్ధతను బద్దలు గొట్టే నాయకుడిగా తయారు అవుతారు " అంటూ ఆయన కవితాత్మకంగా పోస్ట్ చేయడం వివాదాస్పదమైంది.
అయితే తాజాగా కమల్ స్పందించిన తీరు.. కమల్ ని గురించి మాట్లాడిన తమిళ ఆర్ధిక మంత్రి జయకుమార్ కి వ్యతిరేకంగానే అని స్పష్టమవుతోంది. ఇలా తను చెప్పదలుచచుకున్నది స్పష్టంగా... సూటిగా,,సుత్తిలేకుండాచెప్పేశాడు కమల్. నేనే నాయకున్ని అంటూ కమల్ చేసిన ఈ ట్వీట్.. రజనీకాంత్ పొలిటికల్ ఎంట్రీ నేపథ్యంలో ఆసక్తికరంగా మారింది.
 
మరో రెండు నెలల్లో రాజకీయ అరంగేట్రానికి సంబంధించి రజినీ స్పష్టమైన ప్రకటన చేయనున్నట్లు ఇప్పటికే వెల్లడించిన సంగతి తెలిసిందే. రజినీ రాజకీయాలల్లోకి రావటం ఇష్టంలేకనే కమల్ ఇలాంటి వ్యాఖ్యలు చేస్తున్నారని కొందరు తమిళ తంబీలు వ్యాఖ్యానిస్తున్నారు. మరి కమల్ కేవలం తన ట్వీట్స్ తోనే రాజకీయ రంగు పులుముకోవడంతో ఆపేస్తారా, లేక నాయకుడిని నేనేనంటున్న కమల్ ప్రత్యక్ష రాజకీయాల్లో తన వంతు పాత్ర పోషిస్తారా అనే ఆసక్తి తమిళనాటనే కాక సర్వత్రా ఉత్కంఠ రేపుతోంది.
Last Updated 25, Mar 2018, 11:52 PM IST